हसन अली मामले में सुनवाई फिर टली  
हज़ारों करोड़ की टैक्स चोरी के आरोपी हसन अली को मुबंई के सेशंस कोर्ट में पेश किया गया जहां सुनवाई शुक्रवार तक के लिए टल दी गई है।
हज़ारों करोड़ की टैक्स चोरी के आरोपी हसन अली को मुबंई के सेशंस कोर्ट में पेश किया गया जहां हसन के मामले में कोर्ट में सुनवाई शुक्रवार तक के लिए टल दी गई है। ईडी ने हसन के खिलाफ अहम सबूत एक सीलबंद लिफाफे में बंद कर कोर्ट में पेश किए हैं।   शुक्रवार को ही अदालत ने ईडी को फटकार लगाते हुए कहा था कि जो सबूत हसन अली के खिलाफ पेश किए गए है वे पर्याप्त नहीं हैं। ये सबूत अली की गैरकानूनी कमाई को साबित नहीं करते। ईडी ने कोर्ट में दस्तावेज़ दाखिल करते हुए कहा कि इसे सावर्जनिक नहीं किया जाना चाहिए। प्रवर्तन निदेशालय ने यह भी कहा कि अली से 18 बार पूछताछ की गई लेकिन हसन अली ने कभी सहयोग नहीं किया। हमें इस मामले की जांच के लिए और समय दिया जाना चाहिए ताकि किसी ठोस निष्कर्ष पर पहुंचा जा सके। वहीं हसन अली ने कोर्ट में अपना बचाव करते हुए कहा कि मुझे फंसाए जाने के लिए ये सभी झूठे दस्तावेज़ दिए गए हैं। मैं इन सबको चुनौती दूंगा।